Zigmas Jonas Daunora

Zigmas Jonas Daunora (g. 1934 m. gegužės 29 d. Ukmergėje) – Lietuvos architektas, humanitarinių mokslų daktaras, profesorius.

 Biografija 
1953–1959 m. studijavo Kauno politechnikos institute. 1984 m. architektūros mokslų kandidatas.http://www.mokslas.mii.lt/mokslas/SRITYS/duom00.php?pav=D&sritis=H  1988 m. stažavo Maskvos architektūros institute, 1990 m. Bostono merijoje, 1995 m. Kanados urbanistikos institute Toronte.

1959–1961 m. Jurbarko rajono architektas. 1961–1969 m. Miestų statybos projektavimo instituto architektas, brigados vadovas, projektų vyr. architektas. Nuo 1972 m. Vilniaus inžinerinio statybos instituto dėstytojas, docentas, nuo 1991 m. Vilniaus Gedimino technikos universiteto docentas, 1993–2002 m. Urbanistikos katedros vedėjas, 1999 m. profesorius. Algimantas Mačiulis Visuotinė lietuvių enciklopedija, IV t. 535 psl.https://www.vle.lt/Straipsnis/Zigmas-Jonas-Daunora-63668

 Darbai 
 1962 m. Pakruojo miesto generalinis planas
 1966 m. Vilniaus universiteto ir Vilniaus inžinerinio statybos instituto pastatų komplekso Saulėtekio alėjoje Vilniuje planas (bendraautoriai architektai Rimantas Dičius, Julius Jurgelionis)
 1968 m. Lietuvos televizijos centro pastato Konarskio g. išplėtimas
 1969 m. vasarnamiai Turniškėse
 1996-1998 m. Vilniaus miesto bendrasis planas

 Visuomeninė veikla 
 Mokslo žurnalo „Urbanistika ir architektūra“ vyr. redaktoriaus pavaduotojas urbanistikos sričiai
 Vilniaus miesto architektūros ir urbanistikos ekspertų tarybos narys
 Aplinkos ministerijos architektūros ir urbanistikos ekspertų komisijos pirmininkas
 VGTU menotyros krypties komisijos pirmininkas
 VGTU Architektūros fakulteto Tarybos narys
 1994-2001 m. Kanados–Baltijos savivaldybių bendradarbiavimo programos „Strateginis miestų valdymas“ koordinacinio komiteto narys

 Įvertinimas 
 2004 m. Lietuvos architektų sąjungos Riterio ordinas
 2025 m. Lietuvos architektų rūmų garbės ženklas „Lietuvos architektų žiedas“

 Šaltiniai 

Kategorija:Lietuvos architektai
Kategorija:Lietuvos urbanistai
Kategorija:Lietuvos dėstytojai